GiliGold/VAD_KnessetCorpus huggingface dataset:
<אברהם בירנבאום: יש לי הרבה לחדש.
<אברהם בירנבאום: למען האמת, לא עברתי על כל הסעיפים כיוון שהקריאו אותם כל-כך מהר ואני בטוח שחברי הכנסת - -
דוד צור: אנחנו קראנו אותם כבר אתמול.
<אברהם בירנבאום: - - כולם יודעים לאיזה סעיפים מתייחסים.
<לאה ורון: מר בירנבאום, הצעת החוק מפורסמת באתר הוועדה מזה למעלה מחודש.
אבישי ברוורמן: חודש יש את כל הדברים האלה, כולם.
<אברהם בירנבאום: רק רגע, רק רגע - - -
דוד צור: כבר קראנו אותם בשבוע שעבר.
<אברהם בירנבאום: אני בטוח שהם אינם יודעים.
<אברהם בירנבאום: אם הם יודעים – שיגידו.
אבישי ברוורמן: טוב, בסדר.
<אברהם בירנבאום: אני מתייחס לסעיף 2ג(א)(2) - -
דוד צור: אנחנו מהבוקר ננזפים בוועדה - - -
<אברהם בירנבאום: - - אמרה הגברת פינקוס, אדוני היושב-ראש:
<אברהם בירנבאום: מה שאנחנו עושים, אנחנו הופכים עבירות – היא מפריעה - - -
אבישי ברוורמן: תדבר בקצרה.
<אברהם בירנבאום: אני מדבר בקצרה.
אבישי ברוורמן: אתה חוזר על עצמך 30 פעם.
<אברהם בירנבאום: לא חזרתי.
<אברהם בירנבאום: אבל היא מפריעה, היא מדברת באמצע.
אבישי ברוורמן: העבירות האלה לא חלות על המכולות.
<אברהם בירנבאום: אדוני, אני יושב-ראש ארגוני הסוחרים בישראל – אני מדבר בשם חנויות הלבשה והנעלה וסדקית וכולי.
<אברהם בירנבאום: אמרה הגברת פינקוס כאן רק לפני חצי שעה שאנחנו הפכנו עבירות פליליות לעבירות של עיצום כספי.
<אברהם בירנבאום: היא לוקחת עבירה שאיננה פלילית לחלוטין ואני מתייחס לסעיף קטן (2): הודיע שאין לצרכן זכות לבטל עסקה או לקבל חזרה את כספו ולא סייג את הודעתו בהתאם להוראות סעיף 22.
<אתי בנדלר: אני לא יודעת על איזו פסקה אדוני מדבר.
<אברהם בירנבאום: בעמוד 7 סעיף קטן 22ג סעיף קטן (2).
אבישי ברוורמן: כבר עברנו את זה.
<אברהם בירנבאום: עכשיו הוא הקריא את זה.
אבישי ברוורמן: מה פתאום.
דוד צור: לא, לא.
<אתי בנדלר: אנחנו בסעיף קטן (ב).
אבישי ברוורמן: אנחנו כבר הצבענו.
אבישי ברוורמן: אנחנו בסעיף - - -
<אברהם בירנבאום: אדוני, תאפשר לי - - -
אבישי ברוורמן: לא, לא, אני לא נותן לך.
דוד צור: מה שהצבענו - - -
<אברהם בירנבאום: מדובר - - - בחוק שהוא עוולה אזרחית שאין דומה לו ברחבי - - -
אבישי ברוורמן: זה לא בסדר - - -
דוד צור: אתה מתייחס לסעיפים - - -
<אברהם בירנבאום: חבר הכנסת צור - -
דוד צור: אתה לא מקשיב לי - - -
<אברהם בירנבאום: - - אין מדינה אחת בעולם שבה יש חוק או תקנות של ביטול עסקה, אין דבר כזה.
<אברהם בירנבאום: זה נבדק.
<אברהם בירנבאום: עכשיו באים והופכים עוולה אזרחית לעבירה פלילית.
אבישי ברוורמן: על הדברים שהצבענו – לא נחזור עליהם.
אבישי ברוורמן: עורכת הדין פינקוס, את רוצה להוסיף מילה?
אבישי ברוורמן: חבר הכנסת שמולי, אתה מתנגד כהרגלך?
איציק שמולי: אדוני, אני מצטער על ההערה שלך.
אבישי ברוורמן: כל מה שאני מציע – אתה מצביע נגד.
איציק שמולי: אדוני, ברשותך, אני לא מתייחס להערה שלך.
איציק שמולי: אולי אני דווקא אני אפתיע אותך: מה שבאתי להגיד זה שבניגוד לסעיף הקודם, אני מזהה בהפרות האלו – אדוני, אני מבקש ממך, אל תחלק לי ציונים בבקשה.
אבישי ברוורמן: לא אחלק לך.
איציק שמולי: אנחנו מינינו אותך, נתנו לך את הסמכות, לנהל את הוועדה - - -
אבישי ברוורמן: חבר הכנסת כבל, אני חושב שתקשיב עכשיו, שמיניתם אותי ליושב-ראש הוועדה, אני מקבל את הכבוד.
איציק שמולי: אז אל תחלק לי בבקשה ציונים.
איציק שמולי: אני לא עובד אצלך.
איציק שמולי: יופי.
איציק שמולי: אז בניגוד לפעם - - -
גילה גמליאל: נא לכבד את היושב- ראש.
איציק שמולי: כאחווה בין יושבי-ראש אגודות סטודנטים לשעבר, אני מצפה שתתמכי בצד שלי.
גילה גמליאל: אני תומכת בך תמיד, אתה יודע, אבל בזה - - -
דוד צור: אתם צריכים עזרה מהקואליציה לעשות סדר באופוזיציה?
אבישי ברוורמן: איך אומרים, עם חברים כאלה, אני לא צריך אויבים.
יפעת קריב: זה לעומת ועדת החינוך – הרבה יותר אקשן כאן.
גילה גמליאל: בפוליטיקה יותר קל לקבל חברים ממפלגות אחרות.
איתן כבל: אנחנו עוד לא שכחנו מה היה לה עם שרת התרבות.
איתן כבל: שלא תגיע לשם.
אבישי ברוורמן: בבקשה, חבר הכנסת שמולי, אתה בזכות דיבור.
איציק שמולי: בניגוד לסעיף הקודם, אני חושב שבסעיפים האלה אפשר לזהות בכל זאת איזושהי כוונה של מי שהפר את ההוראות ולכן מידת החומרה שלהן היא הרבה-הרבה יותר גדולה, מה שמתחבר גם למה שהציע היושב-ראש קודם, להפחית את הסכומים ולהגדיל את עניין המידתיות, אני חושב שזה בהחלט סביר וצריך לתמוך בהצעה.
איציק שמולי: יש לי רק שאלה לנציגים לגבי ההפרה החמישית: "פרסם פרסומת מטעה בניגוד להוראות סעיף 7(ג);".
איציק שמולי: האם הניסוח הזה של פרסומת מטעה הוא לא כללי מדי?
<תמר פינקוס: זו לשון החוק בסעיף עצמו: "והמפרסם פרסומת מטעה", ואחר כך אומר את התנאים.
<תמר פינקוס: כיוון שזה מתייחס למה שאומר החוק עצמו, ההפניה הזאת היא בדיוק אותו דבר.
<תמר פינקוס: המינוח הוא אותו מינוח שמופיע בחוק, אנחנו לא משנים את המינוח של סעיף 7(ג), אנחנו אומרים שמי שמטעה, פרסומת מטעה – וכך כתוב בסעיף 7(ג), אני מוכנה לקרוא לכם אותו - - -
איציק שמולי: לא, אין צורך.
<תמר פינקוס: לא צריך?
איציק שמולי: זה מופיע - - -
אבישי ברוורמן: זה מספק?
אבישי ברוורמן: אם ככה - - -
<אברהם בירנבאום: סעיף קטן (23), האם קיבלתם כבר?
<אברהם בירנבאום: זה אותו הדבר.
<אתי בנדלר: איזה סכום?
אבישי ברוורמן: אני מציע להוריד מ-50,000 שקלים לתאגיד ל-45,000, ואם אינו תאגיד – להוריד מהסכום המוצע של 35,000 שקלים ל-25,000 שקלים.
אבישי ברוורמן: עומדים על עקרון המידתיות ככל שאפשר, לשלב אותו עם קריטריון ההרתעה – זו הייתה רוח הדברים של חבר הכנסת שמולי, חבר הכנסת צור ואני מניח גם של האחרים שיושבים כאן.
<אברהם בירנבאום: אפשר להעיר על זה?
<אברהם בירנבאום: בעד סעיף 22ג(ב) – פה אחד
<אברהם בירנבאום: אפשר להעיר על זה לפני שמצביעים?
<לאה ורון: חברת הכנסת סטרוק הצביעה ומצביעה במקום חברת הכנסת איילת שקד.
<לאה ורון: חברת הכנסת קריב הצביעה ומצביעה במקום חבר הכנסת הופמן.
<אברהם בירנבאום: אפשר להעיר על זה לפני שמצביעים, אדוני?
אבישי ברוורמן: הלאה - - -
<אברהם בירנבאום: אדוני היושב-ראש, לפני שמצביעים על זה – אפשר להעיר?
דוד צור: כבר הצבענו על זה.
אבישי ברוורמן: הצבענו.
אבישי ברוורמן: הלאה, תמשיך, דוד.
<אברהם בירנבאום: בית חרושת.
<דוד ימין: "הפרה בנסיבות מחמירות 22ד.
<דוד ימין: (א) היה לממונה יסוד סביר להניח כי עוסק הפר הוראה מההוראות לפי חוק זה המפורטות בסעיף 22ג - - -
יפעת קריב: דקה, דקה, מבקשים ממך, כאורח לרגע, מבקשים ממך לקרוא יותר לאט ושכולם יוכלו לעקוב.
<דוד ימין: אוקיי.
<דוד ימין: בישיבה הקודמת ביקשו ממני לקרוא יותר מהר.
יפעת קריב: לא הייתי אז.
<שמואל בורסי: איפה אתה קורא, בבקשה?
<דוד ימין: הפרה בנסיבות מחמירות, סעיף 22ד(א) ואחרי זה סעיף קטן (ב), בעמוד 13.
<דוד ימין: בסדר, כולם אתי?
<דוד ימין: אפשר להתחיל?
<דוד ימין: (א) היה לממונה יסוד סביר להניח כי עוסק הפר הוראה מההוראות לפי חוק זה המפורטות בסעיף 22ג בנסיבות מחמירות, רשאי הממונה להטיל עליו עיצום כספי לפי הוראות פרק זה, ששיעורו פי אחד וחצי מסכום העיצום הכספי שניתן להטיל בשל אותה הפרה לפי סעיף 22ג.
אבישי ברוורמן: תחכה עד הסוף, עד שייגמרו לקרוא.
<דוד ימין: "(ב)
<דוד ימין: בסעיף זה, "נסיבות מחמירות" – הפרה הנוגעת למספר רב במיוחד של צרכנים; לעניין זה, חזקה כי הפרה שנעשתה על ידי עוסק ביותר מסניף אחד או נקודת מכירה אחת המופעלים על ידו, היא הפרה הנוגעת למספר רב במיוחד של צרכנים.
<דוד ימין: סעיף 22ד מדבר על האפשרות להגדיל את גובה העיצום הכספי ממה שנקבע בסעיף 23ג, שזה הסכומים שהחלטנו עליהם קודם, במצב של נסיבות מחמירות ומאפשר לממונה סמכות להטיל עליו סכום עיצום של פי 1.5 – אני אזכיר לוועדה שבגלגול הקודם זה היה פי 2 – והעניין שלהפחית את זה לפי 1.5 זה גם תוצאה.
אבישי ברוורמן: משפט למאירי, משפט לבירנבאום, חבר הכנסת שמולי, משפט לבורסי והצבעה.
<ערן מאירי: לגבי נסיבות מחמירות – נסיבות מחמירות, בדרך כלל, מגיעות מהעולם הפלילי: תקיפה בנסיבות מחמירות, מרמה, זיוף.
<ערן מאירי: אני מקשר את זה למה שאמרתי קודם, כאשר איש מחשבים לוחץ או כשיש תקלת מחשב שברשת כזאת למעשה משדרת ל-20 סניפים או ל-100 סניפים, ברור לגמרי שאותה לחיצה הופכת את זה לנסיבות מחמירות.
אבישי ברוורמן: מה התיקון שאתה מציע?
<ערן מאירי: זאת פעולה אחת.
<ערן מאירי: להוציא את זה מכאן, שזה לא יהיה - - -
אבישי ברוורמן: להוציא את סעיף (ב)?
<סוזנה רבינוביץ: שלא תהיה חזקה.
<ערן מאירי: להוציא את זה מכאן, שזה לא יהיה פה.
<סוזנה רבינוביץ: אני רוצה להוסיף שלא תהיה חזקה שזה ייעשה ביותר מסניף אחד, שזה היה בשיקול דעת של הממונה.
<דוד ימין: זאת רק חזקה.
<דוד ימין: חזקה שניתנת להפרכה.
<ערן מאירי: רבותי, רשתות בעולם עובדות בעולם מקוון ולחיצה אחת, מה לעשות, עושה - - -
<דוד ימין: אני אומר שזאת רק חזקה.
<דוד ימין: זו חזקה שניתנת להפרכה.
<דוד ימין: אם הנסיבות יהיו כאלה שיראו לנו שזו לא הסיטואציה – אנחנו לא נראה בזה נסיבות מחמירות.
אבישי ברוורמן: עורכת הדין בנדלר, מה דעתך?
<אברהם בירנבאום: אפשר לפני כן?
<אתי בנדלר: אני רוצה להזכיר משהו כללי בקשר לחוק הגנת הצרכן.
<אתי בנדלר: חוק הגנת הצרכן כשמו כן הוא.
<אתי בנדלר: חוק הגנת הצרכן כולו מכיל נורמות שבאות לאזן בין כוחו המוגבר של העוסק לבין הצרכן.
<אתי בנדלר: בסופו של דבר, אני חושבת שבאמת חשוב לכל אחד מהציבור שההוראות האלה, לטובת הצרכנים, ייאכפו.
<אתי בנדלר: על כל נורמה שנקבעת בחוק הגנת הצרכן מקיימים הרבה מאוד דיונים, הן לא נקבעות כלאחר יד.
<אתי בנדלר: מה אומרים כאן על נסיבה חמורה: אם ההפרה נעשתה על-ידי עוסק ביותר מסניף אחד.
<אתי בנדלר: אומר עורך דין מאירי שיכול להיות שהוראה שאומרת, למשל, להעלות מחירו של מצרך ניתנת בלחיצת כפתור ממקום מרכזי, ואז בסניפים לא מעדכנים ובקופה המחיר יותר גבוה ובמדפים בכל הסניפים לא עדכנו את המחירים.
<אתי בנדלר: זאת אומרת, לצורך העניין יש פרש בין מחיר שמופיע על גבי המצרך לבין המחיר המופיע בקופה, אבל זה לא בסניף אחד אלא במספר סניפים לא עדכנו על גבי המדפים.
<אתי בנדלר: זה לא מספיק שיש הוראה מרכזית – אני לא יכולה לחשוב על עוד דוגמאות של הפרות שמתבצעות בלחיצת כפתור מרכזית ואין להן השלכה אחר כך במספר הסניפים שצריכים לבצע בהם פעולות.
אבישי ברוורמן: לכן?
<אתי בנדלר: לכן אני חושבת, כפי שנאמר, זאת לא חזקה חלוטה, אבל הרעיון הוא שנמצא במספר סניפים לגבי מצרך מסוים, לגבי אותו מצרך - -
אבישי ברוורמן: אם לא תהיה הרתעה כלפי הצרכן – בשביל מה צריך את זה?
<אתי בנדלר: - - שיש פער בין המחיר הנקוב על גבי המצרך לבין המחיר שמחייבים אותו בקופה, אני חושבת שיכולה להיות כאן באמת הנחה או חזקה שמדובר בפעילות שנעשתה בנסיבות חמורות, לצורך העניין, לצורך קביעת סכום העיצום ויכול המפר להפריך את החזקה הזאת.
<אתי בנדלר: אני מוצאת שיש מקום לעניין הזה.
אבישי ברוורמן: עורכת הדין בנדלר, אני יושב כאן מספר חודשים – אם יש אדם שהנושא של זכויות הפרט, הגנה, המידתיות שלה, אם הייתי עושה על הסקלה, ההרתעה, לפעמים, הוא הנושא שפחות מחזיקה אותו, אני אומר באופן כללי, הנושא של ההגנה על הפרט הקטן והאזרח.
אבישי ברוורמן: אם עורכת הדין בנדלר אומרת לנו שבכל זאת חוק הגנת הצרכן בא להרתעה ויש כאן מידתיות – אני נוטה לקבל את דעתה.
<אתי בנדלר: אני מודה לאדוני.
<אתי בנדלר: אני מוכרחה לומר שבאמת זכויות הפרט והאזרח - - -
<אברהם בירנבאום: אדוני אמר שייתן לי רשות דיבור.
אבישי ברוורמן: עורך הדין בורסי, משפט אחד.
<שמואל בורסי: השאלה אם אפשר לרכך את זה.
<שמואל בורסי: אנחנו צריכים להבין, מצד אחד - -
אבישי ברוורמן: תן לי הצעה, אתה עורך דין.
<שמואל בורסי: עוד דקה, רק דקה.
אבישי ברוורמן: אתה מקבל את כל הדקות.
<שמואל בורסי: מצד אחד, הגנת הצרכן, אין לי ספק שזה ערך בעל חשיבות עליונה אבל מצד שני אני גם לא הייתי רוצה - - -
אבישי ברוורמן: גם אנחנו לא רוצים – מה ההצעה שלך?
<שמואל בורסי: אולי ליצור איזה מנגנון - - -
<שמואל בורסי: שהסעיף הזה יכנס לתוקף רק לאחר שיש הישנות של מקרים – לא במקרה הראשון.
<שמואל בורסי: יכול להיות - - -
אבישי ברוורמן: אני לא אחזור על זה, אתה חוזר על הדברים.
אבישי ברוורמן: מר בירנבאום, משפט.
<אברהם בירנבאום: חשוב שחברי הכנסת ידעו: האוכפים, הפקחים, לא נדרשים למינימום השכלה, לא נדרשים להכשרה מיוחדת - -
<אתי בנדלר: לא נכון.
<אברהם בירנבאום: אני מדבר על אלה הקיימים היום.
<אברהם בירנבאום: - - לא צריכים לעבור בחינות מיוחדות - - -
<תמר פינקוס: לא נכון.
אבישי ברוורמן: אמרת את זה בפעם שעברה והם אמרו לך שזה לא נכון.
<אברהם בירנבאום: אלה הקיימים, אלה שהיא עובדת אתם היום.
אבישי ברוורמן: בסדר, תודה.
<אברהם בירנבאום: אני לא מדבר על החדשים.
<אברהם בירנבאום: נותנים להם סמכויות שאין למשטרה - - -
אבישי ברוורמן: תקשיב, אני אגיד לך מה שקורה פה, מר בירנבאום, יש פה אנשים וחברי כנסת שבאים פעם אחת וחושבים שהדברים נורא חשובים.
אבישי ברוורמן: הם לא יודעים שאני יושב פה כל הזמן - - -
<לאה ורון: זאת הישיבה הרביעית בהצעת החוק.
אבישי ברוורמן: זו הישיבה הרביעית וכל הדברים האלה נאמרים פעם אחר פעם אחר פעם ואני שומע אותם כל הזמן ושמעו אותם גם האחרים.
איציק שמולי: תודה, אדוני היושב-ראש, לי יש הצעה: אני מקבל את מה שאמרת, עורכת הדין בנדלר, ואני חושב שגם הדברים שעורך הדין מאירי אמר יש להם משקל – אין מה לעשות, לאורך כל החוק הזה יש התנגשות בין שני ערכים האלה.
איציק שמולי: לכן הצעתי האופרטיבית היא: ראשית, לקבל את ההצעה שעלתה פה לגבי הישנות המקרים, זה צריך להיות קריטריון חשוב.
איציק שמולי: כי זה מראה על כוונה.
איציק שמולי: פעם אחת באמת יש את המקרה של לחיצת הכפתור, אז זה יכול לקרות.
איציק שמולי: רשת שזה קורה בה פעם אחר פעם, יכול להיות שזו לא רק יד המקרה.
איציק שמולי: שנית, אני חושש, עורכת הדיו פינקוס, שההוראה הזאת לא סביר שתוחל על כל הסעיפים שקראנו כאן קודם.
איציק שמולי: אתם צריכים לעשות איזשהו מדרוג פה כי חומרת ההפרות היא בכל זאת לא באותה מידה.
אבישי ברוורמן: עורכת הדין בנדלר, תמליצי לי ואני אעבור להצבעה.
<אתי בנדלר: תקנות ההפחתה שהזכרתי קודם מאפשרות לקבוע כאמור נסיבות שבהתקיימן יופחת סכום ההפרה.
<אתי בנדלר: אחת הנסיבות המקובלות – אמנם הן לא מנויות אולי בטיוטה שעברה אלינו, אבל זה כמובן עדיין לא נדון בוועדה – היא שמדובר בהפרה ראשונה.
<אתי בנדלר: אם זו הפרה ראשונה, ואם המפר מראה שהוא נקט אמצעים כדי למנוע את הישנות ההפרה, להפסיק את ההפרה או למנוע את הישנות ההפרה, זו נסיבה שבהתקיימה, יש להפחית מסכום העיצום הכספי.
<אתי בנדלר: לכן, גם כאן, יכול להיות שההפרה התקיימה בנסיבות חמורות, כך ששיעור העיצום יהיה פי 1.5 מסכום העיצום הכספי אבל אחר כך בודקים אם יש מקום להפחית את העיצום הזה.
<אתי בנדלר: אם באמת מדובר בהפרה ראשונה ובהפרה שהמפר נקט אמצעים כדי למנוע את הישנותה – אז הוא יהיה זכאי להפחתה מהסכום.
<אתי בנדלר: אני מייחסת חשיבות רבה לתקנות ההפחתה כי אני חושבת שכאן קובעים קריטריונים ברורים מאוד-מאוד.
אבישי ברוורמן: החוק לא יכנס לתוקפו אחרי התקנות שייקחו בחשבון את הדברים האלה.
אבישי ברוורמן: ולכן את ממליצה לי להצביע על הסעיף כמות שהוא.
<לאה ורון: לפני.
<לאה ורון: החוק לא ייכנס לתוקפו לפני שהתקנות - - -
אבישי ברוורמן: התקנות יוצבעו פה, הכול פה.
אבישי ברוורמן: האם את ממליצה - - -
<אתי בנדלר: ואני מוכרחה לומר לכם שכאשר מגיעים לוועדה, כמו כל דבר חקיקה אבל קל וחומר תקנות הפחתה, אנחנו מעירים הרבה מאוד הערות ואנחנו הכנסנו הרבה מאוד שינויים בתקנות הפחתה למיניהן כדי למצות ככל הניתן אפשרות להפחית למפרים את סכום העיצום הכספי בנסיבות הראויות.
אבישי ברוורמן: רבותי, אני הולך עכשיו להצבעה.
אבישי ברוורמן: השאלה היא כזאת, חבר הכנסת שמולי, אתה רוצה להעמיד את ההצעה שלך להצבעה או שאתה מקבל - - -
<תמר פינקוס: אפשר לענות רגע?
<אביטל בגין: לנסות להסביר מה החיסרון של ההצעה שלך: בשונה מתקנות ההפחתה, שאומרות שרשת שעושה את זה ובאמת יש לה אינטרס ברווח הכלכלי המאוד גדול, היא עושה את זה בפעם הראשונה, אתה מבחינתך – המושג "כוונה" הוא לא רלוונטי פה אבל אני משתמשת במונח הזה לצורך ההסבר – שהיא עושה את זה בכוונה ויש לך את המקרה המובהק של מפר ענק בהרבה סניפים, אתה לא תוכל תת לו את העיצום החמור יותר בפעם הראשונה.
<אביטל בגין: לעומת זאת, תקנות ההפחתה מאפשרות לך להגיד: אתה מקבל את העיצום הגבוה אבל אתה מפר טוב, אתה מפר חיובי, משתף פעולה וזאת פעם ראשונה, אנחנו נפחית לך.
איציק שמולי: האם בתקנות ההפחתה יש אפשרות גם לבטל כליל או רק להפחית?
<אתי בנדלר: היה על זה ויכוח גדול עם משרד המשפטים, אני מוכרחה לומר.
<אתי בנדלר: בתקנות שהם הביאו לוועדה בהקשרים שונים, הם הציעו להגביל את ההפחתה ובלבד שסכום העיצום הכספי לא יופחת ביותר מ-50%.
<אתי בנדלר: היו על זה ויכוחים: אני ביקשתי שזה יהיה מצטבר, גם אם זה יאיין.
<אתי בנדלר: בסופו של דבר הוועדה הכריעה על 85% בשני סטים של תקנות.
אבישי ברוורמן: קרוב מאוד.
<אתי בנדלר: אבל כמובן, הוועדה תדון בתקנות כאן ותחליט שוב.
אבישי ברוורמן: רבותי, אם כך – חבר הכנסת שמולי, אתה עדיין מגיש להצבעה?
אבישי ברוורמן: אז קודם כל אני מצביע על ההצעה כמו שהיא כרגע, ההצעה שאנחנו תומכים בה.
אבישי ברוורמן: זה סעיף 22ד.
איציק שמולי: זאת הצעת היושב-ראש.
אבישי ברוורמן: הצעת היושב-ראש.
אבישי ברוורמן: בעד סעיף 22ד – רוב
אבישי ברוורמן: עכשיו הצעתו של חבר הכנסת שמולי – מי בעד?
<אתי בנדלר: אבל מה ההצעה?
<אתי בנדלר: אני רוצה להבין.
איציק שמולי: ההצעה היא לשים שני קריטריונים: אחד – הישנות של המקרה, של ההפרה; שני – לעשות איזשהו מדרוג של ההפרות שהופיעו בסעיפים הקודמים.
אבישי ברוורמן: מי בעד ההצעה של חבר הכנסת שמולי?
אבישי ברוורמן: אחד.
אבישי ברוורמן: בעד ההצעה של חבר הכנסת איציק שמולי – מיעוט
אבישי ברוורמן: נגד.
<לאה ורון: חבר הכנסת אוחיון הצביע במקום חבר הכנסת צחי הנגבי.
אבישי ברוורמן: אני חותם את הישיבה.
אבישי ברוורמן: בישיבה הבאה אנחנו נסיים את זה.
אבישי ברוורמן: הצעת חוק לתיקון פקודת התעבורה (מס' 113) (הוראות לעניין רישיון רכב הרשום כמונית).
יריב לוין: לא אחזור על מה שאמרנו כבר בדיונים הקודמים.
יריב לוין: יש איזה שהוא נוסח שגובש, למעשה, בהכנה לקריאה ראשונה שבעיניי היה בהחלט טוב.
יריב לוין: יש כאן איזו שהיא תוספת שנוגעת לתקנות, שגם היא, בעיקרה, מקובלת עלי למעט דבר אחד: מניסיוני המר, כאשר מאפשרים לדחות את הכניסה של החוק לתוקף עד שיותקנו תקנות, החוק לא נכנס לתוקף אף פעם ולכן, לדבר הזה אני מתנגד מכל וכל, לסעיף 2(ב).
יריב לוין: אני לא רואה שום מקום שיהיה דבר כזה ואין שום בעיה.
יריב לוין: אני לא מתנגד שיהיה איזה שהוא פרק זמן של כמה חודשים להתארגנות ובפרק הזמן הזה יוכלו להתקין את התקנות הלא מסובכות מדי לעניין הכל כך פעוט הזה.
יריב לוין: מעבר לזה, הנוסח, כפי שהוא, עונה על מה שדרוש וממצה את מה שדנו בו בישיבות הקודמות.
אבישי ברוורמן: נציגי הממשלה.
<חוה ראובני: תודה רבה אדוני.
<חוה ראובני: בעיקרון, 6 חודשים הוא זמן די והותר להתקנת התקנות, בהנחה שהגורם המאשר היחיד שלהם, הגורם היחידי ששייך להתקנת התקנות הוא שר התחבורה.
יריב לוין: בהכירי את ועדת הכלכלה, זה לא יהיה מקובל פה.
<אתי בנדלר: אני לא בטוחה.
<אתי בנדלר: מדובר כאן על נושאים מאד טכניים ואין לי שום ביעה עם הענין הזה, אין כאן שום דבר מהותי.
יריב לוין: אם זה מקובל עליכם, זה מקובל עלי.
אבישי ברוורמן: הלוואי שיושב ראש הקואליציה היה נותן את המקום הראוי לוועדת הכלכלה כמו שנותנים לו.
יריב לוין: אתה יודע שברוב הפעמים אני מצליח, לא תמיד זה הולך לי אבל אני משתדל.
יריב לוין: אין בעיה, אם זה יורד וזה מקובל מבחינת
יריב לוין: כם – אין לי בעיה.
<אתי בנדלר: אין שום בעיה.
<אתי בנדלר: אני לא רואה שום סיבה - -
יריב לוין: אני לענין הזה רגיש, שלא יהיה עקיפה של הוועדות.
אבישי ברוורמן: אם כך, אנחנו בקריאה.
אבישי ברוורמן: עורכת הדין ראובני, את בעלת קריאה?
<חוה ראובני: מתברר.
<חוה ראובני: "הצעת חוק לתיקון פקודת התעבורה (מס' 113) (הוראות לעניין רישוין רכב הרשום כמונית), התשע"ד-2014.
<חוה ראובני: " אני מקווה שזה לא יתפרסם עד שבוע הבא כי אז זה יקבל את מספר 112, ואני כבר הכנתי הרצאה שלמה של הצעת חוק מספר 112.
<אתי בנדלר: הסירי דאגה.
<חוה ראובני: "תיקון סעיף 13א.
<חוה ראובני: 1.
<חוה ראובני: בפקודת התעבורה, בסעיף 3א – (1) בכותרת השוליים, המילה "חובת" – תימחק; (2) האמור בו יסומן "(א)" ואחריו יבוא: "(ב) ברישיון רכב הרשום כמונית יירשמו פרטי בעל הרכב וכן יצוינו פרטי הרישיון להפעלת המונית".
<חוה ראובני: עכשיו אני מבקשת לתקן לפי הנוסח שהעברנו לוועדה ולמציע, "לרבות מספרו, שם בעליו ומספר תעודת הזהות שלו.
<חוה ראובני: " אפשר לעגן בחקיקה איזה פרטים.
<אתי בנדלר: יש עוד איזה שהוא שינוי לעומת מה שכתוב.
<אתי בנדלר: אגב, אני לא בטוחה שיש צורך בתיקון הזה משום שלדעתי, "פרטי בעליו", כפי שירשם, אתם כבר תחליטו מה יירשם בענין הזה.
<לאה ורון: חברי הכנסת מחזיקים נוסח אחר.
<אתי בנדלר: זה זה, היא קוראת את זה.
<קריאות: את האדום.
<לאה ורון: כל הפתיח איננו פה, לא חשוב.
<אתי בנדלר: אני לא יודעת מה זה, אגב, "פרטי בעליו" אם לא שמו ותעודת הזיהוי שלו.
<אתי בנדלר: נדמה לי שזה פשוט מיותר כיוון שמדובר בענין של נוסח, העיקרון ברור - -
<שרון שלאין: לא, לא.
<שרון שלאין: "פרטי בעליו", זה בעל הרכב - -
<חוה ראובני: לא, כאן מדברים על פרטי בעל הרישיון.
<שרון שלאין: בעל הרישיון - -
<חוה ראובני: אם זה נובע מ"פרטי בעליו" וברור שזה כולל שם ותעודת זהות, אין לי בעיה.
<חוה ראובני: הפרטים האלה חיוניים מבחינת התקשורת עם המכס.
<אתי בנדלר: הכל זה יקבע השר.
<אתי בנדלר: אם השר יקבע שזה שם ותעודת זהות.
<אתי בנדלר: מה עוד הוא יכול לכתוב?
<חוה ראובני: האמת היא שבמקור קיווינו להימנע מתקנות חיוניות אבל כיוון שלא, זה כבר לא משנה.
<אתי בנדלר: נראה לי שזה מיותר.
<אתי בנדלר: מכל מקום, זה ברמה של נוסח ההבדל, והוועדה מאשרת את - -
יריב לוין: רגע, אני רוצה להבין, זה יהיה: "ברישיון הרכב הרשום כמונית יירשמו פרטי בעל הרכב וכן יצוינו פרטי רישיון להפעלת מונית ופרטי בעל הרישיון"?
<אתי בנדלר: "וכן פרטי" – אני לא יודעת מה ההבדל בין "ירשמו" לבין "יצוינו".
<אתי בנדלר: אני לא יודעת למה השינוי הזה, ולכן אני אומרת שיש כאן שינויים - -
אבישי ברוורמן: את הנוסח תשאיר.
יריב לוין: אבל זה יהיה פרטי הרישיון ופרטי בעליו.
<חוה ראובני: רצינו "יצוינו" במקום "ירשמו", רצינו במובחן שלא יהיה ספק שפרטי בעליו לא נרשמים כבעלות על הרכב ולכן, הבעלות הרשומה היא של בעל הרכב.
<חוה ראובני: זאת הערה כזאת, זה ציון של פרטי בעל זכות ציבורית ומכאן באה המילה "יצוינו".
אבישי ברוורמן: אפשר לאשר את זה?
<אתי בנדלר: עקרונית כן, כמובן שהנוסח הסופי, אנחנו מעבדים אותו בסוף עם הממונה על נוסח - -
<לאה ורון: חבר הכנסת וקנין מצביע במקום חבר הכנסת אוריאל אטיאס, חבר הכנסת יריב לוין מצביע במקום חבר הכנסת צחי הנגבי.
יריב לוין: אבל זה יהיה גם "פרטי הרישיון" וגם "פרטי בעל הרישיון" שיהיה כתוב.
אבישי ברוורמן: אמרנו את זה כבר.
אבישי ברוורמן: אנחנו מעלים להצבעה.
אבישי ברוורמן: מי בעד הנוסח כי המדויק ייכתב אחר כך?
<אתי בנדלר: אדוני הצביע על פסקה 1, ובפסקה 2 על נוסח סעיף קטן (ב), כן?
<חוה ראובני: עכשיו אנחנו מבקשים להוסיף לנוסח שאושר בקריאה הראשונה את סעיף קטן (ג): "(ג) השר – (1) יקבע הוראות לעניין אופן ביצוע שינוי רישום הבעלות ברכב מסוג מונית ושינוי רישיון ההפעלה הרשום בו.
<חוה ראובני: (2) רשאי לקבוע הוראות לעניין אופן רישום פרטי הרישיון להפעלת המונית ובדבר פרטים נוספים שיירשמו ברישיון הרכב של רכב מסוג מונית.
<חוה ראובני: " פסקה (1) זה תקנות הכרחיות ולכן זה סעיף בסמכות חובה, "יקבע" ולא "רשאי לקבוע" כיוון שזה עונה על השאלה איך נפרדים הדבקים האלה.
<חוה ראובני: יש לנו רישיון רכב ששייך לי ורישיון ההפעלה ששייך ליושב ראש.
<חוה ראובני: אני מצאתי מישהו שמוכן להשכיר לי זכות ציבורית, את הרישיון שלו, בסכום זול יותר או שאדוני היושב ראש חדל להיות ביחסים טובים עמי ומעוניין להשכיר את הזכות שלו למישהו אחר.
<חוה ראובני: אז אם אנחנו מסכימים ובאים למשרד הרישוי בצוותא חדא ועושים את השינוי, אין בעיה.
<חוה ראובני: מה קורה אם אנחנו לא מסכימים?
<חוה ראובני: אנחנו לא רוצים לחזור למצב של התלות ולכן, אנחנו רוצים שהשר יקבע הוראות כאשר המחשבה שלנו היא על חובת יידוע.
<חוה ראובני: כל אחד יכול ללכת לדרכו אבל תהיה חובה להודיע כדי שאף אחד מהם לא ימצא את עצמו, שהרישיון רכב שלו לא בתוקף כי הזכות הציבורית התפוגגה - -
אבישי ברוורמן: זאת אומרת, גירושין בגדיעה.
<חוה ראובני: כן, בלי תלות והתראה מראש.
אבישי ברוורמן: יש איזו הערה?
אבישי ברוורמן: אתי, אני יכול לאשר?
<אתי בנדלר: כן, בהחלט.
<אתי בנדלר: רגע, לגבי פסקה 1.
<אתי בנדלר: לגבי פסקה 2 לא קיבלנו הסברים.
<חוה ראובני: פסקה 2 זה סמכות שבשיקול דעת - -
<אתי בנדלר: למה הכוונה אבל?
<חוה ראובני: אם השמטנו לכתוב איזה פרטים בדיוק יירשמו ברישיון הרכב, איפה הם ירשמו?
<חוה ראובני: האם באיזה שהוא מועד עתידי ירצו לרשום פרט נוסף ברישיון הרכב, מישהו ירצה לרשום את המספר של המונה.
<חוה ראובני: לפי הצרכים המתעוררים ברישום.
<אתי בנדלר: את אומרת שבסעיף קטן (ב) בכל מקרה המלים "כפי שיקבע השר" מיותרות כי בעצם ג(2) זה פירוט והרחבה.
<חוה ראובני: כן, נכון.
<אתי בנדלר: שוב, אני אומרת שנראה לי שהנוסח לא מספיק - -
אבישי ברוורמן: הנוסח כללי.
<חוה ראובני: סעיף 2, סעיף תחילה: "2(א) תחילתו של חוק זה ביום ו' באלול התשע"ד (1 ספטמבר 2014).
<חוה ראובני: צר לי, אין לי מועד מוקדם יותר, זה טעון בעיקר תיאום עם המכס ובזמן המאד קצר הזה לא הספקנו להשלים אותו מבחינת זמן היערכות ולכן אנחנו מבקשים חצי שנה.
<חוה ראובני: "או במועד מוקדם יותר שיקבע השר בצו, ובלבד שהצו יפורסם 30 ימים לפחות לפני המועד המוקדם שייקבע בו.
<אתי בנדלר: אני מציעה, חברי הכנסת, שזה יהיה ב-1 בספטמבר כתאריך, בלי הקדמה ובלי איחור וזהו זה.
<אתי בנדלר: אלה תקנות שלא צריכות את אישור הוועדה.
אבישי ברוורמן: תיקון בנדלר מקובל?
<אתי בנדלר: אז סעיף 2 יכלול רק את התאריך הזה בלי סעיף קטן (ב).
יריב לוין: סעיף 2(ב) ירד.
<חוה ראובני: סעיף תחילה נשאר 1 בספטמבר 2014.
<יהודה בר אור: צריכים את המחשבה, אדוני היושב ראש, איך מודיעים לאנשים?
<יהודה בר אור: הרי לא כולם משכירים את המספר ויש הפרדה.
<יהודה בר אור: אנחנו מציעים שזה יעבור בטסט, כל אחד עם הטסט שלו אבל צריך להודיע למי שמגיע זמנו לחדש, שיידע שיש לו את האופציה הזאת לבוא למשרד הרישוי ולשנות את הרישיון שלו כי אחרת איך הוא ידע?
<יהודה בר אור: עם החדשים הכל יהיה בסדר אבל מה עם אלה שכבר משכירים ברגע הזה?
<יהודה בר אור: אני כרגע משכיר זכות והוא יידע ממני אבל מי שלא יודע?
אבישי ברוורמן: מישהו יכול לתת תשובה למר בר אור?
<אתי בנדלר: לגבי רישיונות חדשים שמוצעים החל מתאריך התחילה, ברור שהחוק חל.
<אתי בנדלר: השאלה הנשאלת היא מה לגבי רישיונות קיימים ואיך זה יחול עליהם?
יריב לוין: אני לא רואה פה בעיה ואומר גם למה: הרי מה שיקרה הוא זה שכל מי שיש לו רישיון קיים, פשוט יירשם פעמיים שמו של בעל הזכות כי הוא יירשם כבעל הרכב, כי הוא היום בעל הרכב, והוא יירשם כבעל הזכות במרשם הנפרד.
יריב לוין: מי מהם שירצה אחר כך לעשות העברה של הזכות על הרכב לשמו של הנהג, יעשה.
יריב לוין: זה כבר לא במגרש שלנו.
אבישי ברוורמן: יהודה, מה הבעיה?
יריב לוין: אנחנו הרי לא יכולים לעשות להם העברות במקומם.
<יהודה בר אור: הוא אומר, וזה בסדר גמור מה שהוא אומר.
<יהודה בר אור: יש פתרון יותר הגיוני.
<אתי בנדלר: אדוני מציע שזה יחול לגבי רישיונות שהוצאו ערב תחילת החוק, דהיינו, לפני ה-1 בספטמבר.
<אתי בנדלר: לא אומרים שום דבר, יחולו הוראות החוק אם תבוצע בו פעולת העברה או לגבי רישיון הרכב או לגבי רישיון להפעלת מונית.
יריב לוין: כן, אני אפילו אגיד יותר מזה: מה שאני מציע, שבכל רישיון רכב חדש שיונפק מ-1 בספטמבר והלאה, בין אם הוא חידוש ובין אם הוא לרכב חדש, יהיה רישום כפול של בעל הרכב ובעל הזכות.
יריב לוין: לגבי חידוש של רישיונות קיימים, בשני המקומות יירשם אותו אדם שרשום היום ממילא על הרישיון ואז, אם ירצה אחר כך יעשה החלפות.
יריב לוין: אז יהיה אותו רישיון לכולם.
<חוה ראובני: אנחנו שקלנו האם יש צורך בהוראות מעבר.
<חוה ראובני: לא צריך.
<פריד אברהם: אני חושב שבדרך כלל, השר אוהב לארגן אותם.
<פריד אברהם: מכתב, כמו שהוא מוציא מכתבים, מכתב מהשר על השינוי - -
<יהודה בר אור: לא, מתי ששולחים, שתהיה תוספת.
משה מזרחי: אנחנו נטפל בזה.
יצחק וקנין: גברת ראובני, הרי פעם בשנה אתם שולחים לכל בעל רכב לחדש את הרישיון בשביל לעשות טסט.